ନେତ୍ରଗୁହା କମ୍ପାର୍ଟମେଣ୍ଟ ସିଣ୍ଡ୍ରୋମ

ନେତ୍ରଗୁହା  କମ୍ପାର୍ଟମେଣ୍ଟ ସିଣ୍ଡ୍ରୋମ ବା ଅର୍ବିଟାଲ୍ କମ୍ପାର୍ଟମେଣ୍ଟ୍ ସିଣ୍ଡ୍ରୋମ୍ (OCS)  ହେଉଛି ନେତ୍ରଗୁହାର ଏକ ଲକ୍ଷଣପୁଞ୍ଜ ଯେଉଁଥିରେ ଦ୍ରୁତ ଚାପ ବୃଦ୍ଧି ହୁଏ । ଏହାର ଲକ୍ଷଣ ମଧ୍ୟରେ ଦୃଷ୍ଟିଶକ୍ତି ହ୍ରାସ, ଆଖି ଫୁଲିବା, ଦୈତ ଦୃଷ୍ଟି ଏବଂ ଯନ୍ତ୍ରଣା ହୋଇପାରେ । ଏଥିରେ ସାଧାରଣତଃ ଏକ ବିସ୍ତାରିତ ଅଣ-ପ୍ରତିକ୍ରିୟାଶୀଳ ପିତୁଳା ଥାଏ ଯାହାକୁ ସ୍ପର୍ଶ କରିବାକୁକଲେ ଦୃଢ଼ ଲାଗେ ।   ଚିକିତ୍ସା ବିହୁନେ ଏହାର ଜଟିଳତାରେ ଅନ୍ଧତ୍ୱ ପ୍ରାପ୍ତି ହୋଇପାରେ ।

ଆଘାତ କିମ୍ବା ଆଖି ଅସ୍ତ୍ରୋପଚାର ଜନିତ ରେଟ୍ରୋବଲବାର ରକ୍ତସ୍ରାବ ହେଉଛି ଏହାର ଆପେକ୍ଷିକ ସାଧାରଣ କାରଣ । । ଅନ୍ୟାନ୍ୟ କାରଣ ମଧ୍ୟରେ ସଂକ୍ରମଣ, କର୍କଟ ରୋଗ, ପୋଡ଼ାଜଳା ଏବଂ ଆଖି ପଛରେ ପବନ ଅନ୍ତର୍ଭୁକ୍ତ ହୋଇପାରେ ।   ଲକ୍ଷଣ ଏବଂ ଆଖି ଭିତରର ଚାପ (IOP) ଉପରେ ନିର୍ଭର କରି ରୋଗ ନିର୍ଣ୍ଣୟ କରାଯାଏ ଯଦିଓ ଅସ୍ପଷ୍ଟ କ୍ଷେତ୍ରରେ ମେଡିକାଲ୍ ଇମେଜିଂ ଦ୍ୱାରା ସମର୍ଥିତ ହୋଇପାରେ ।   ୪୦ ମିମିମରୁ ଅଧିକ ଆଇଓପି ଥିଲେ ସାଧାରଣତଃ ଚାପମୁକ୍ତ ବା ଡିକମ୍ପ୍ରେସନ କରିବା ଆବଶ୍ୟକ ହୁଏ ।

ପାର୍ଶ୍ଵିକ କାନ୍ଥୋଟୋମି ଅସ୍ତ୍ରୋପଚାର ସାହାଯ୍ୟରେ ଏହାର ଚିକିତ୍ସା କରାଯାଏ । ଦୃଷ୍ଟି ସମସ୍ୟା ଥିଲେ ରୋଗ ନିର୍ଣ୍ଣୟ ସନ୍ଦେହ ହେବା ମାତ୍ରେ ଏହା କରାଯିବା ଉଚିତ । ଯଦିଓ ଏହି ଅବସ୍ଥା ଆରମ୍ଭ ହେବା ମାତ୍ରେ ଅସ୍ତ୍ରୋପଚାର ଶୀଘ୍ର କରିବା ସାଧାରଣତଃ ସର୍ବୋତ୍ତମ, ବିଳମ୍ବରେ ଦୃଷ୍ଟି ପୁନରୁଦ୍ଧାର ଘଟଣା ରିପୋର୍ଟ ମଧ୍ୟ କରାଯାଇଛି ।

ଅର୍ବିଟାଲ୍ କମ୍ପାର୍ଟମେଣ୍ଟ୍ ସିଣ୍ଡ୍ରୋମ୍ ବହୁତ କମ୍ ଦେଖାଯାଏ ।  ଏହା ପ୍ରଥମେ ୧୯୫୦ ମସିହାରେ ଗୋର୍ଡୋନ ଏବଂ ମ୍ୟାକରେ ଦ୍ୱାରା ନିର୍ଣ୍ଣୟ କରାଯାଇଥିଲା ।

 ଆଧାର 

Category:ଚିକିତ୍ସା ବିଜ୍ଞାନ
ଶ୍ରେଣୀ:Translated from MDWiki